SuperM
SuperM (kor. 슈퍼엠) – Pietų Korėjos grupė, 2019 m. sukurta „SM Entertainment“ ir „Capitol Records“ įrašų leidyklų. Ją sudarė septyni nariai iš keturių skirtingų „SM Entertainment“ valdomų grupių: Taemin iš „Shinee“, Baekhyun ir Kai iš „Exo“, Taeyong ir Mark Lee iš „NCT 127“, Ten iš „WayV“ ir Lucas Wong, buvęs „NCT“ ir „WayV“ narys. Debiutinis grupės EP „SuperM“ išleistas 2019 m. rugsėjį, pasiekęs pirmąją JAV „Billboard 200“ reitingo vietą. Debiutinis grupės albumas „Super One“ išleistas 2020 m. rugsėjį.